BENDRADARBIAVIMO SUTARTIS Nr.

2017 m. d.

Kaunas

**Lietuvos sveikatos mokslų universitetas,** įstaigos kodas 302536989, kurios registruota buveinė yra A. Mickevičiaus g. 9, LT-44307 Kaunas, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama rektoriaus prof. Remigijaus Žaliūno, veikiančio pagal Universiteto statutą (toliau – Universitetas),

**Plungės r. Kulių gimnazija**, įstaigos kodas 191131028, kurios registruota buveinė yra Aušros 24, Kuliai, Plungės r. LT-90372, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama direktoriaus Leono Pečkausko, veikiančio pagal įstaigos nuostatus (toliau – Gimnazija), ir

**Plungės rajono savivaldybė** (toliau - Savivaldybė), įmonės kodas 188714469, kurios registruota buveinė yra Vytauto g. 12, Plungė LT-90123, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama mero Audriaus Klišonio, veikiančio pagal Plungės rajono savivaldybės tarybos veiklos reglamento, patvirtinto Plungės rajono savivaldybės tarybos 2015 m. kovo 26 d. sprendimu T1-44, 184.13. punktą,

toliau kartu šioje sutartyje vadinami Šalimis, o kiekvienas atskirai – Šalimi, sudarė šią bendradarbiavimo sutartį (toliau – Sutartis).

1. SUTARTIES OBJEKTAS

1.1. Sutarties objektas yra Šalių bendra veikla ir bendri įsipareigojimai bei prisiimtų įsipareigojimų tinkamas vykdymas, siekiant plėtoti Šalių ryšius, skatinti bendradarbiavimą profesinio informavimo ir orientavimo, kvalifikacijos kėlimo, mokslinėje ir studentų praktinio mokymo veikloje.

2. SUTARTIES ŠALIŲ ĮSIPAREIGOJIMAI

2.2. Universitetas įsipareigoja:

2.2.1. teikti Gimnazijai išsamią informaciją apie studijų galimybes Universitete;

2.2.2. suteikti galimybę Gimnazijai dalyvauti Universiteto organizuojamuose renginiuose;

2.2.3. pagal galimybes skatinti bendrų tarptautinių ir nacionalinių projektų rengimą ir vykdymą, mokslo taikomosios veiklos ir tyrimų plėtojimą, konsultuoti rengiant metodinę medžiagą;

2.2.4. viešinti ir populiarinti Gimnazijos ir Universiteto bendradarbiavimo rezultatus ir veiklą bei bendradarbiauti kitose visoms Šalims svarbiose srityse.

2.3. Gimnazija įsipareigoja:

2.3.1. skatinti bendrų tarptautinių ir nacionalinių projektų rengimą bei vykdymą, mokslo taikomosios veiklos ir tyrimų plėtojimą;

2.3.2. bendradarbiauti tobulinant studijų programas bei organizuojant studentų praktikas ir įgytų žinių pritaikomumą profesinėje srityje.

2.3.3. informuoti Universiteto studentus apie karjeros planavimo galimybes bei galimybę atlikti praktiką, vizitus Gimnazijoje;

2.3.4. sudaryti galimybę Universiteto studentams Gimnazijoje atlikti praktiką;

2.3.5. teikti Universitetui informaciją, susijusią su šia Sutartimi ir kitais visoms Šalims aktualiais bendradarbiavimo klausimais;

2.3.6. viešinti ir populiarinti Gimnazijos ir Universiteto bendradarbiavimo rezultatus ir veiklą bei bendradarbiauti kitose visoms Šalims svarbiose srityse;

2.3.7. sudaryti galimybę Universiteto studentams Gimnazijoje rengti baigiamuosius darbus;

2.3.8. teikti praktines rekomendacijas specialistų rengimo klausimais;

2.3.9. informuoti Universitetą apie specialistų poreikį Gimnazijoje.

2.4. Savivaldybė įsipareigoja:

2.4.1. sudaryti sąlygas Gimnazijos darbuotojams dalyvauti Universiteto organizuojamose metodinėse veiklose, konferencijose ir projektuose;

2.4.2. sudaryti sąlygas Gimnazijos mokiniams dalyvauti Universiteto ir Gimnazijos kartu organizuojamose praktinėse veiklose;

2.4.3. viešinti bendras Universiteto ir Gimnazijos veiklas Savivaldybės tinklalapyje ir vietinėje spaudoje;

2.4.4. tarpininkauti organizuojant bendrus Universiteto ir Gimnazijos renginius kitose Savivaldybės įstaigose.

3. SUTARTIES GALIOJIMAS, KEITIMAS, PAPILDYMAS

IR NUTRAUKIMAS

3.1. Sutartis įsigalioja, kai Sutartį pasirašo visos trys Sutarties Šalys ir galioja 5 (penkerius) metus nuo jos pasirašymo dienos. Sutartis gali būti pratęsiama kitų penkerių metų laikotarpiui tomis pačiomis sąlygomis, jei viena iš Sutarties Šalių prieš 1 (vieną) mėnesį iki Sutarties galiojimo termino pabaigos raštu praneša kitai Šaliai apie jos norą pratęsti Sutartį.

3.2. Sutartis gali būti pakeista arba papildyta rašytiniu Šalių susitarimu.

3.3. Sutartis gali būti nutraukiama rašytiniu Šalių susitarimu arba vienašališkai bet kurios iš Šalių, kitai Šaliai pranešus raštu ne vėliau kaip prieš 1 (vieną) mėnesį iki Sutarties nutraukimo.

4. GINČŲ SPRENDIMAS

4.1. Sutarties Šalys visus ginčus siekia išspręsti derybomis. Jeigu Šalims nepavyksta išspręsti ginčo derybų būdu per 30 (trisdešimt) dienų nuo derybų pradžios, ginčas spendžiamas Lietuvos Respublikos teismuose, vadovaujantis Lietuvos Respublikos teisės aktais. Derybų pradžia laikoma diena, kurią viena iš Šalių pateikė raštu savo nuomonę ir siūlymą kitai Šaliai dėl ginčo sprendimo.

**5. NENUGALIMA JĖGA (*FORCE MAJEURE*)**

5.1. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė, esant šioms aplinkybėms, reglamentuojamos Lietuvos Respublikos civilinio kodekso 6.212 straipsnyje ir atitinkamuose jį konkretizuojančiuose poįstatyminiuose teisės aktuose.

5.2. Šalys atleidžiamos nuo atsakomybės dėl dalinio arba visiško Sutarties įsipareigojimų nevykdymo, jeigu tai atsitiko dėl nenugalimos jėgos (*force majeure*) aplinkybių. Susidarius tokioms aplinkybėms, Šalys per 10 (dešimt) dienų nuo tokių aplinkybių atsiradimo informuoja viena kitą apie minėtų aplinkybių atsiradimą ir galimą jų pasibaigimą ir susitaria dėl tolimesnių veiksmų.

6. KITOS SUTARTIES NUOSTATOS

6.1. Ši Sutartis nesukuria Šalims jokių konkrečių finansinių įsipareigojimų ir yra grindžiama geranorišku ir visapusiai naudingu Šalių tarpusavio bendradarbiavimu, dedant pastangas pagal galimybes bei protingai skirstant resursus, siekiant įgyvendinti Sutartyje numatytus tikslus.

6.2. Dėl bendradarbiavimo, vykdant konkrečius projektus, Šalys šios Sutarties pagrindu sudaro atskiras sutartis, kuriose nustato konkrečias sąlygas, apibrėžiančias Šalių teises ir pareigas, infrastruktūros naudojimą, Šalių įnašus į projektą, terminus, kitas sąlygas, kurių nenumato ar numato neaiškiai ši Sutartis.

6.3. Šalis neturi teisės perduoti ar kitu būdu perleisti jokios savo teisės ar pareigos jokiai trečiajai šaliai be išankstinio rašytinio kitos Šalies sutikimo.

6.4. Bet kokios Sutarties nuostatos negaliojimas ar prieštaravimas Lietuvos Respublikos įstatymams ar kitiems norminiams Lietuvos Respublikos teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia Sutarties nuostata turi būti pakeista atitinkančia Lietuvos Respublikos teisės aktų reikalavimus kiek įmanoma artimesne Sutarties tikslui bei kitoms jos nuostatoms.

6.5. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

6.6. Sutarties vykdymą koordinuoja, informaciją teikia:

6.6.1.iš Universiteto – Karjeros centro specialistas Linas Šablinskas, el. p. linas.sablinskas@lsmuni.lt., tel. +370 686 71 170;

6.6.2. iš Gimnazijos – direktorius Leonas Pečkauskas, el. p. l. peckauskas@gmail.lt, tel. +37 069 848 147;

6.6.3. iš Savivaldybės – Švietimo, kultūros ir sporto skyriaus l. e. vedėjo pareigas Gintautas Rimeikis, el. p. gintautas.rimeikis@plunge.lt, tel. (8 448) 73 155.

6.7. Sutartis sudaryta trimis vienodą juridinę galią turinčiais egzemplioriais – po vieną kiekvienai Šaliai.

6.8. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus.

7. SUTARTIES ŠALIŲ REKVIZITAI IR PARAŠAI

|  |  |  |
| --- | --- | --- |
| Lietuvos sveikatos mokslų universitetas | Plungės r. Kulių gimnazija | Plungės rajono savivaldybė |
| Juridinio asmens kodas 302536989  A. Mickevičiaus g. 9, LT-44307 Kaunas  PVM kodas LT100005579315  Tel. (8 37) 327 201, faks. (8 37) 220 733  El. paštas rektoratas@lsmuni.lt | Kodas 191131028  Aušros g. 24, LT-90372  Kuliai, Plungės r.  Telefonas (8 448) 45 221  El. pastas kuliuvm@plunge.lt | Įmonės kodas 188714469  Vytauto g. 12, LT-90123  Plungė,  Tel. (8 448) 73 166,  El. paštas rastine@plunge.lt |
|  |  |  |
| Rektorius  prof. Remigijus Žaliūnas  ................................................ | Direktorius  Leonas Pečkauskas  ....................................................... | Plungės rajono savivaldybės meras  Audrius Klišonis  ....................................................... |
| A. V. | A. V. | A. V. |